ايډيليډ ټيسټ ميچ کښې د پاکستاني باؤلرانو بے بسي ، ډے اينډ نائټ ټيسټ ميچ کښې وړومبۍ ورځې لوبې ختميدو پورې آسټريليا کرکټ ټيم

د پاکستان خلاف يو په وکټ زيان درې سوه دوه رنزونه جوړ کړيدي ، د آسټريليا لخوا ډيوډ وارنر او مارنس لبو شين شاندار سنچريانې جوړ کړي او په کريز ناټ آؤټ ولاړ دے

ايډيليډ ټيسټ ميچ کښې په وړومبۍ ورځ آسټريليا د پاکستان خلاف ټاس ګټلو نه پس وړومبې د بيټنګ فيصله اوکړه او د وړومبۍ ورځې لوبې اختتام پورې ئې يو وکټ په زيان درې سوه دوه رنزونه جوړ کړل

د آسټريليا لخوا ډيوډ وارنر او ليبو شين شاندار سنچريانې جوړې کړي چې ورسره ډيوډ وارنر په يو سل شپږ شپيته او مارنس لبو شين په يو سل شپږ ويشت رنزونو ناټ آؤټ دي

د پاکستان لخوا شاهين شاه آفريدي يو کټ ترلاسه کړي ولې نور باؤلران تر دې دمه وکټ اخيستو کښې ناکامه په نظر راغلي دي

د دوه ټيسټ ميچونو سيريز کښې ميزبان آسټريليا ته د يو صفر سره برتري ترلاسه ده